افغانستان، 2 جرنیل معطل 164 جرنیل ریٹائر

افغان صدر ڈاکٹر اشرف غنی نے دارالحکومت کابل میں حملوں کی تعداد میں بتدریج اضافے کی وجہ سے 2 جرنیلوں سمیت 7 اعلیٰ سطحی فوجی حکام کو معطل اور 164 جرنیلوں کو ریٹائر کر دیا۔

خبر کا کوڈ: 293

تاریخ: 09 February 2018 - 22:03

مقدس دفاع نیوز ایجنسی کی بین الاقوامی رپورٹر رپورٹ کے مطابق صدارتی محل کے ترجمان شاہ حسین مرتضوی نے جاری کردہ بیان میں کہا ہے کہ حالیہ دنوں میں دارالحکومت میں بڑھتے ہوئے حملوں میں اپنے فرائض سے لاپروائی برتنے کی وجہ سے صدر اشرف غنی نے 2 جرنیلوں سمیت کل 7 اعلی فوجی حکام کو معطل کر دیا ہے۔

مرتضوی کا کہنا تھا کہ مذکورہ فوجی حکام کو تفتیش کا سامنا کرنا پڑے گا اور جس نے بھی اپنے فرائض سے لاپرواہی برتی اسے عدالت کے سامنے پیش ہونا پڑے گا۔

انھوں نے مزید کہا کہ اشرف غنی نے فوج کے شعبے میں نئی اصلاحات کرنے کے لیے 164  جرنیلوں کو ریٹائر بھی کیا ہے۔

واضح رہے کہ افغانستان کے دارالحکومت کابل میں 2  ہفتے قبل وزارت داخلہ کی عمارت کے قریب بم سے مسلح ایمبولینس کے ساتھ کیے گئے خود کش حملے میں 103 افراد جاں بحق اور 250 سے زائد زخمی ہو گئے تھے۔ افغانستان نے حملے کا الزام  پاکستان پر عائد کیا اور پاکستان نے اسے مسترد کر دیا۔

پیغام کا اختتام/